stanford-oval/wikipedia huggingface dataset:
Florian Lejeune

Florian Lejeune vuonna 2011.
Florian Lejeune (s. 20. toukokuuta 1991 Pariisi) on ranskalainen jalkapalloilija, pelipaikaltaan keskuspuolustaja. Hän edustaa kaudella 2020–2021 espanjalaisseura Deportivo Alavésia lainalla Englannin Valioliigan Newcastle Unitedista.
Lejeune on edustanut pääsarjatasolla Ranskan Ligue 1:ssä Brestiä, Espanjan La Ligassa Villarrealia ja Eibaria sekä Englannin Valioliigassa Newcastle Unitedia. Alemmilla sarjatasoilla hän on edustanut myös muun muassa ranskalaista Istresia ja espanjalaista Gironaa. Ligue 1:ssä hän pelasi kymmenen ottelua. La Ligassa hän pelasi 36 ottelua ja teki ainoan maalinsa Deportivo de La Coruñaa vastaan tammikuussa 2017. Valioliigassa hän on tehnyt ainoat kaksi maaliaan tammikuussa 2020 lisäajalla vierasottelussa Evertonia vastaan Newcastlen noustessa kahden maalin tappioasemasta tasapeliin 2–2.
Lejeune on pelannut Ranskan alle 20-vuotiaiden maajoukkueessa. Ikäluokan MM-kilpailuissa 2011 hän pääsi vaihtopelaajana kentälle voitollisessa puolivälieräottelussa ja tappiollisessa välierässä.
FV-2

FV-2 on Fuerteventuran saarella, Espanjassa sijaitseva päätie, joka saa alkunsa saaren pääkaupunki Puerto del Rosariosta ja päättyy Pajaran kunnassa olevaan Morro Jablen turistikaupungin satamaan. Pituutta tiellä on noin 71 kilometriä. Tiellä on moottoritie osuus Puerto del Rosarion ja saaren lentoaseman välillä. Lisäksi tielle on 2010-luvulta alkaen rakennettu 22 kilometriä pitkää moottoritieosuutta La Lajita-Morro Jable.
FV-2 Antiguan kunnassa
Reitti

Puerto del Rosario (FV-20)
Los Pozos (FV-3)
Lentoasema
El Matorral
Antigua
Caleta de Fuste (FV-413)
Los Alares (FV-50, FV-420)
Tuineje
Tequitar (FV-4, FV-20)
La Fuentita (FV-520, FV-521)
Violante (FV-525)
Marcos Sanchez (FV-56)
Tarajalejo
Pajara
La Lajita (FV-56)
Costa Calma (FV-603, FV-605)
Esquinzo (FV-602)
Uutta moottoritie osuutta Pajaran kunnassa.Morro Jable
Nähtävää

Saaren pääkaupunki, Puerto del Rosario
Suolamuseo Costa Caletassa
Oasis Park La Lajitassa
Morro Jablen majakka
Jandian luonnonpuisto Jandian niemimaalla
Feistel-salaus

Feistel-salauksen rakenne.
Feistel-salaus on 1970-luvun alussa julkaistu salausmenetelmä. 1960-luvun lopulla Horst Feistel ja Walt Tuchman työskentelivät IBM:n tietokoneille tarkoitetussa salausprojektissa nimeltä Lucifer. Projektissa syntyi myös lohkosalausalgoritmi, jonka nimi on Lucifer. Luciferista tehtiin useita patentteja, jotka ovat kaikki vanhentuneet. Useimmat lohkosalausmenetelmät ovat Feistel-verkkoja, jossa lohko jaetaan kahteen osaan L ja R. Feistel-rakenteessa samaa perusalgoritmia käytetään salaukseen ja purkamiseen. Rakenne perustuu useista kierroksista, joissa selkotekstiä käsitellään. Joka kierroksella on korvausaskel, jota seuraa permutaatioaskel. Feistelin verkko on tapa muodostaa käännettävä funktio ei-käännettävistä komponenteista. Korvaus-permutaatio -verkko ja Feistelin verkko käyttävät kierrosfunktioita, mutta Feistelin verkossa niiden ei tarvitse olla invertoitavia.
Salauskierros kuvataan muodossa:
.. jossa  \oplus  tarkoittaa XOR-funktiota.
Aiheesta muualla

Luby-Rackoff: 7 Rounds are Enough for 2n(1−ε) Security (PDF) (englanniksi)
Ernst John von Freyend

| Ernst John von Freyend |
| --- | --- |

Henkilötiedot
Syntynyt: 25. maaliskuuta 1909  Breslau, Saksa
Kuollut: 1980
Sotilashenkilö
Palvelusmaa(t):   Saksa
Taistelut ja sodat:  Toinen maailmansota
Sotilasarvo:  Everstiluutnantti
Joukko-osasto:  Oberkommando der Wehrmacht
Ernst John von Freyend (1909–1980) oli saksalainen Wehrmachtin upseeri, sotilasarvoltaan everstiluutnantti. Hän toimi toisessa maailmansodassa Wilhelm Keitelin adjutanttina.
Operaatio Valkyrie

Ernst von Freyend oli yksi niistä upseereista, jotka selvisivät hengissä heinäkuun 20. päivän salaliittoon liittyvästä pommiräjähdyksestä Hitlerin komentopaikassa Wolfsschanzessa.
Ennen räjähdystä von Freyend oli lupautunut kantamaan eversti Claus von Stauffenbergin puolesta tämän laukkua, jossa silloin vielä virittämättömät räjähteet olivat. Von Stauffenberg, jolta puuttui oikea käsi kokonaan ja jonka vasemmassa kädessä oli vain kolme sormea, tokaisi pystyvänsä kantamaan laukkunsa itsekin. Von Freyendillä ei ollut tietoa, että laukussa oli räjähteitä.
Noin kello 12.25 von Stauffenberg pyysi lupaa käydä siistiytymässä ennen alkavaa kokousta. Von Freyend päästi Stauffenbergin yhdessä Werner von Haeftenin kanssa toiseen huoneeseen, jossa he virittivät räjähteen valmiiksi. Pommi räjähti kello 12.42, jolloin neljä henkilöä sai kuolemaan johtavat vammat. Hitler selvisi vähäisin vammoin ja myös Ernst von Freyend selvisi räjähdyksestä hengissä.
Elokuvassa Operaatio Valkyrie (2008) Ernst von Freyendiä esittää Werner Daehn.
Kuolema

Ernst von Freyend kuoli 71-vuotiaana vuonna 1980.
Erik Sagström

| Erik Sagström> Henkilötiedot |
| --- | --- |
Syntynyt: 1983
Kansalaisuus:   Ruotsi
Pokerinpelaaja
Turnausansiot (USD):  160 000
Päivitetty:  28.12.2008
Erik Sagström (s. 1983) on ruotsalainen pokeriammattilainen.
Sagström syntyi vuonna 1983 Linköpingissä. Jo ennen täysi-ikäisyyttään Sagström oli ehtinyt keräämään omaisuuden verkkopokerin parissa. Sagströmiä pidetäänkin yhtenä maailman menestyksekkäimmistä online-pokerin pelaajista. Tämän johdosta Sagström lopetti lukionsa kesken.
Erik Sagström tuli tunnetuksi nimimerkistään "Erik123", jolla hän pelasi muun muassa Ladbrokesilla. Sagströmin erikoisala oli Limit Holdem, jossa häntä pidettiin maailman parhaimpana verkkopeleissä.
Tunnetuksi mies tuli vuonna 2003, kun Howard Lederer sanoi Sagströmin olevan maailman parhaita nuoria pelaajia. Sagström todistikin olevansa tätä voittamalla 2003 PokerStarsin WCOOP-turnaussarjan $300 No Limit Holdem -turnauksen. Sagström voitti 1357 pelaajaa ja kuittasi $101 850 ykköspalkinnon.
Menestyksekkään online-uran myötä Sagström siirtyi yhä enemmän live-pelien pariin. Turnausmenestys on jäänyt laihaksi vuosien varrella, paras sijoitus oli kymmenes tila 2005 Monte Carlo Millionsissa josta palkintona tuli $35 000.
Tätä nykyä Sagström on siirtynyt yhä enemmän urheilu-vedonlyönnin pariin, jossa hän tekee edelleen mukavaa tulosta. Helmikuussa 2007 Sagström perusti oman pokerisivun, joka kantaa nimeä Erik123.com.
Aiheesta muualla

Erik Sagström PokerVerdict-sivustolla (Arkistoitu – Internet Archive)
Erik Sagström TheHendonMob-sivustolla
Erik Sagström PokerListings-sivustolla (Arkistoitu – Internet Archive)
Federico Moreno Torroba

Federico Moreno Torroba (3. maaliskuuta 1891 Madrid – 12. syyskuuta 1982 Madrid) oli espanjalainen säveltäjä. Hän syntyi Madridissa ja opiskeli musiikkia aluksi isänsä José Moreno Ballesterosin, sitten Felipe Pedrellin sekä Conrado del Campon johdolla.
Arvostetun kitaramusiikin lisäksi Moreno Torroban tuotantoon kuuluu lukuisia zarzueloja. Ensimmäinen niistä valmistui jo vuonna 1912, mutta vasta La mesonera de Tordesillas (1925) oli huomattava menestys. Lisäksi säveltäjä kirjoitti yhdeksän balettia, pianokappaleita ja kuoro- sekä orkesteriteoksia.
Jo ennen kuolemaansa 91-vuotiaana Moreno Torroba oli vakiinnuttanut asemansa yhtenä Espanjan tunnetuimmista 1900-luvun säveltäjistä.
Kirjallisuutta

Clark, Walter Aaron – Krause, William Craig: Federico Moreno Torroba: A Musical Life in Three Acts.  Oxford:  Oxford University Press, 2013.  ISBN 978-0-19-531370-3.
Aiheesta muualla

Kuvia tai muita tiedostoja aiheesta Federico Moreno Torroba Wikimedia Commonsissa
The Biography of Frederico Moreno Torroba 1891-1982 (englanniksi)
Jalkapallon Suomen Cup 1971

| Suomen Cupin kausi 1971 |
| --- | --- |
Joukkueiden määrä:  212
Mestari:  Mikkelin Palloilijat
Ottelut:  215(9 luovutusta)
  ← 1970 :  1972 → 
Jalkapallon Suomen Cup 1971 oli cupin 17. järjestämisvuosi. Kilpailuun osallistui 212 joukkuetta, jotka pelasivat 215 ottelua. Joukkueet jakautuivat sarjoittain seuraavasti: Mestaruussarja 14, II divisioona 32, III divisioona 58, IV divisioona 70 ja muut 38. Karsinnat varsinaiselle kierrokselle aloitettiin jo vuoden 1970 syksyllä. Loppuotteluun selvisivät Mikkelin Palloilijat ja Vaasan Sport, ja se pelattiin Helsingin Olympiastadionilla. Ottelua seurasi 2645 maksanutta katsojaa, ja sen voitti MP 4-1.
Varsinainen kilpailu > 1. Kierros

| Joukkue #1 | Tulos | Joukkue #2 |
| --- | --- | --- |
| Imatran Pallo-Salamat (III) | 1–3 | Lahden Reipas (I) |
| Äänekosken Huima (II) | 0–4 | Mikkelin Palloilijat  (I) |
| Kajaanin Palloilijat (II) | 0–2 | Kuopion Palloseura  (I) |
| Hyvinkään Palloseura (III) | 2–1 | Voikkaan Pallo-Peikot  (II) |
| Kokkolan Palloseura (II) | 0-4 | IF Kamraterna, Vasa  (II) |
| Rovaniemen Palloseura (II) | 5–1 | Oulun Työväen Palloilijat  (I) |
| IF Vasa Sport (II) | 1–0 | Kokkolan Pallo-Veikot  (I) |
| Kuopion Pallotoverit (II) | ja.1–2 | Lahti-69  (I) |
| Kuusankosken Kumu (III) | 2–1 | Kotkan Työväen Palloilijat  (II) |
| Peli-Karhut (II) | ja.2–5 | Helsingin Jalkapalloklubi  (I) |
| Lappeenrannan Pallo (II) | 2–1 | Mikkelin Pallo-Kissat  (I) |
| Trikiinit (Piiri) | 0–4 | Kallion Palloseura  (II) |
| Uudenkaupungin Roima (III) | 3–0 | Rauman Pallo  (II) |
| Hangö Arbetarnas Idrottsklubb (II) | 2-1 | Turun Palloseura  (I) |
| Tampellan Palloilijat (II) | 4–0 | Ilves-Kissat  (I) |
| Jakobstads Bollklubb (III) | 1–0 | Gamlakarleby Bollklubb  (II) |
| Joensuun Palloseura (III) | 3–1 | Pallokerho-37  (II) |
| Porin Pallo-Toverit (II) | ja.3–0 | Porin Palloseura  (II) |
| Tornion Palloveikot (III) | 1-6 | Oulun Palloseura  (II) |
| Kronohagens Idrottsförening (II) | 0-1 | Helsingin Ponnistus  (II) |
| Viialan Peli-Veikot (IV) | 2-4 | Hermannin Pallo  (II) |
| IF Kamraterna, Grankulla (IV) | 2-0 | Hämeenlinnan Pallokerho  (II) |
| Kiuruveden Palloilijat (IV) | 1–6 | Kajaanin Haka  (II) |
| Turun Pyrkivä (II) | 0-6 | Valkeakosken Haka  (I) |
| IF Kamraterna, Mariehamn (III) | luov. | Turun Toverit  (II) |
| Turun Weikot (III) | 1–3 | Tapion Honka  (II) |
| Lapuan Virkiä (III) | 2-0 | Tampereen Pallo-Veikot  (I) |
| Porin Ässät (II) | ja.0–2 | IF Kamraterna, Helsingfors  (I) |
| Vaasan Pallo-Veikot (IV) | 2–3 | IF Kraft, Närpes  (III) |
| FF Jaro (II) | 1–0 | Vaasan Palloseura  (I) |
| Tampereen Kisa-Toverit (III) | ja.3–1 | Jämsänkosken Ilves  (III) |
| Myllykosken Pallo-47 (II) | 3-0 | Valkeakosken Koskenpojat  (II) |
Varsinainen kilpailu > 2. Kierros

| Joukkue #1 | Tulos | Joukkue #2 |
| --- | --- | --- |
| Lappeenrannan Pallo (II) | 0–5 | IF Kamraterna, Helsingfors (I) |
| IF Kamraterna, Vasa (II) | 1–8 | Valkeakosken Haka (I) |
| IF Kamraterna, Grankulla (IV) | ja.1-4 | Helsingin Jalkapalloklubi (I) |
| Jakobstads Bollklubb (III) | 0-5 | Kuopion Palloseura (I) |
| Joensuun Palloseura (III) | 1–2 | Lahti-69 (I) |
| Kajaanin Haka (II) | 0-6 | Mikkelin Palloilijat (I) |
| IF Kraft, Närpes (III) | 0–3 | IF Vasa Sport (II) |
| IF Kamraterna, Mariehamn (III) | 4–3 | Tampereen Kisa-Toverit (III) |
| Myllykosken Pallo-47 (II) | ja.2–4 | Lahden Reipas (I) |
| Oulun Palloseura (II) | 2-3 | Rovaniemen Palloseura (II) |
| Uudenkaupungin Roima (III) | 1-5 | Porin Pallotoverit (II) |
| Hangö Arbetarnas Idrottsklubb (II) | 3–0 | Helsingin Ponnistus (II) |
| Lapuan Virkiä (III) | 1–5 | FF Jaro (II) |
| Hyvinkään Palloseura (III) | 2–0 | Kallion Palloseura (II) |
| Tapion Honka (II) | 2–3 | Tampellan Palloilijat (II) |
| Kuusankosken Kumu (III) | 1–2 | Hermannin Pallo (II) |
Florian Ludwig

Florian Ludwig on saksalainen kapellimestari ja Hagenin oopperan ylikapellimestari.
Ludwig suoritti vuonna 1996 Münchenin musiikkikorkeakoulussa orkesterinjohdon loppututkinnon erinomaisin arvosanoin ja hänet hyväksyttiin mestariluokalle. Vuosina 1998-2001 Ludwig työskenteli kapellimestarina ja laulajien harjoittajana Mannheimin kansallisteatterissa. Syyskaudesta 2003 lähtien Ludwig on toiminut Bremenin oopperan ylikapellimestarina. Ludwig on myös vieraillut kapellimestarina ulkomailla, muun muassa Argentiinassa.
Suomessa Ludwig on vieraillut Nilsiän Opera Cava -festivaalilla vuonna 2006 Carl Maria von Weberin Taika-ampuja-oopperan ja vuonna 2007 Joonas Kokkosen Viimeiset kiusaukset -oopperan kapellimestarina.
Federico Ricca

| Henkilötiedot |
| --- | --- | --- | --- |
Koko nimi: Federico Ricca Rostagnol
Syntymäaika: 1. joulukuuta 1994 (ikä 29)
Syntymäpaikka: Tarariras, Uruguay
Pelipaikka: laitapuolustaja
Pituus: 179 senttimetriä
Seura
Seura: Club Brugge
Junioriseurat
2011–2013: Danubio
Seurat
| Vuodet | Seura | O | (M) |
| 2013–2016 | Danubio | 67 | (4) |
| 2016–2019 | Málaga | 35 | (1) |
| 2019– | Club Brugge |  |  |
Maajoukkue
| 2017 | Uruguay | 1 | (0) |
 Seurajoukkueuran tilastot kattavat vain kansalliset sarjat, päivitetty 28. joulukuuta 2017.  Maajoukkueuran tilastot päivitetty 18. syyskuuta 2019.
Federico Ricca Rostagnol (s. 1. joulukuuta 1994 Tarariras, Uruguay) on uruguaylainen jalkapalloilija. Hän edustaa belgialaisseura Club Bruggea ja on pelipaikaltaan vasen laitapuolustaja.
Seurajoukkueura

Ricca siirtyi 1. helmikuuta 2016 espanjalaisseura Málagaan 4½-vuotisella sopimuksella. Hän teki ensiesiintymisensä joukkueessa myöhemmin samassa kuussa pelatussa ottelussa Real Sociedadia vastaan. Ensimmäisen maalinsa hän teki joukkueessa 20. huhtikuuta 2016 ottelussa Rayo Vallecanoa vastaan.
Vuonna 2019 Ricca siirtyi Belgiaan Club Bruggen joukkueeseen.
Ricca on pelannut Uruguayn maajoukkueessa yhden ottelun, kesäkuussa 2017 Irlantia vastaan.
Aiheesta muualla

Federico Riccan tilastot BDFutbol-sivustolla (englanniksi)
Filósofoksen luostari

| Filósofoksen luostari Μονή Φιλοσόφου |
| --- | --- |
 Vanha Filósofoksen luostari.
Sijainti:  Dimitsána, Gortynía, Arkadia, Peloponnesos, Kreikka
Koordinaatit:  37°33′24″N, 22°02′46″E
Kirkkokunta:  Kreikan kirkko
Hiippakunta:  Górtynan ja Megalópolin hiippakunta
Asukkaita:  7 (2011)
Lisää rakennusartikkeleitaArkkitehtuurin teemasivulla
Panagía (Neitsyt Maria) Filósofoksen luostari (kreik. Μονή Παναγίας Φιλοσόφου, Moní Panagías Filosófou, tai vain Μονή Φιλοσόφου, Moní Filosófou) on ortodoksinen luostari Kreikassa. Se sijaitsee Loúsioksen rotkossa Arkadiassa Peloponnesoksen niemimaalla.
Uuden Filósofoksen luostarin kirkko.
Filósofoksen luostari muodostuu kahdesta osasta, jotka ovat Vanha ja Uusi Filósofoksen luostari. Vanha luostari on perustettu bysanttilaisella kaudella vuonna 963, ja sen perusti keisari Nikeforos Fokaksen sihteeri ja filosofos Johannes (Ioannes) Lampardopulos. Luostari sai lisänimensä tämän virkanimikkeestä. Luostarista on säilynyt sen bysanttilaistyylinen kirkko.
Uusi Filósofoksen luostari perustettiin 1600-luvun puolivälissä. Varmuudella sen tiedetään olleen olemassa vuonna 1691. Sen perustajat tulivat vanhasta luostarista. Uusi luostari sijaitsee Loúsios-joen länsipuolella. Luostarin katholikon eli pääkirkko on omistettu Neitsyt Marian kuolonuneen nukkumiselle. Kirkko on pohjakaavaltaan risti suorakulmiossa ja siinä on kupoli. Kirkko on koristeltu sisältä kreetalaista koulukuntaa edustavilla seinämaalauksilla, jotka ovat vuodelta 1663. Uusi luostari toimii Johannes Kastajan luostarin alaisuudessa. Vuonna 2011 luostarissa oli 7 asukasta.
Aiheesta muualla

Kuvia tai muita tiedostoja aiheesta Filósofoksen luostari Wikimedia Commonsissa
James Scott (muusikko)

James Scott.
James Scott (12. helmikuuta 1885 – 30. elokuuta 1938) oli yhdysvaltalainen ragtime-säveltäjä ja pianisti. Hänet tunnustetaan yleisesti ragtimemusiikin kolmen suuren säveltäjän joukkoon yhdessä Scott Joplinin ja Joseph Lambin kanssa.
Elämä

James Sylvester Scott syntyi 12. helmikuuta 1885 Neoshossa, Missourin osavaltiossa . Hänen vanhempansa James Scott sr. ja Mollie Scott olivat entisiä orjia . James oli perheen toiseksi vanhin lapsi. Hänellä oli vanhempi sisar Lena (s. 1879) ja nuoremmat sisarukset Douglas (s. 1890), Bessie (s. 1895), Howard (s. 1900) ja Oliver (s. 1903) . Kaikki lapset syntyivät Neoshossa. Neosho, joka sijaitsee Missourin lounaiskulmassa, oli 1880-luvulla vielä tyypillinen rajaseudun kaupunki, jossa esimerkiksi kaduilla ei ollut lainkaan kivipäällystettä. Suunnilleen vuonna 1899 Scottin perhe muutti sukulaistensa luo Ottawaan, Kansasin osavaltioon . Perhe palasi takaisin Neoshoon vuonna 1901.
Tuotanto

James Scott sävelsi 30 ragtimesävellystä . Niiden lisäksi hän sävelsi valsseja ja lauluja. Scottilta on sittemmin julkaistu vielä yksi ragtimekappale. 1950-luvun lopulla ragtimepianisti Robert Darch matkusti Carthageen, Missourin osavaltioon. Tuolloin hän sai James Scottin sukulaiselta haltuunsa joitakin Scottilta jälkeen jääneitä papereita, joissa oli yhden ragtimesävellyksen (Calliope Rag) luonnostelma . Darch kopioi nuotit alkuperäisistä papereista ja täydensi kappaleen. Se julkaistiin ensi kerran vuonna 1964 teoksessa They All Played Ragtime. Scott oli säveltänyt Calliope Ragin luonnostelman sinä aikana, kun esiintyi Lakesiden huvipuistossa, Carthagen lähettyvillä ennen vuotta 1910 . Ragtimeasiantuntija Bill Edwards on ajoittanut sen suunnilleen vuodelle 1906 .
Scottin tiedetään säveltäneen musiikkia vielä vuoden 1922 jälkeen, mutta yhtään sävellystä tuolta ajalta ei kuitenkaan ole säilynyt .
Syntymävuosi

James Scottin syntymävuodesta on ollut joitakin epäselvyyksiä. Esimerkiksi hänen hautakivessään annetaan syntymävuodeksi 1886 . Yleisesti hyväksytty vuosi on kuitenkin 1885 .
Sävellykset

Ragtime-sävellykset
A Summer Breeze (1903)
The Fascinator (1903)
On the Pike (1904)
Frog Legs Rag (1906)
Kansas City Rag (1907)
Great Scott Rag (1909)
The Ragtime Betty (1909)
Grace and Beauty (1909)
Sunburst Rag (1909)
Ophelia Rag (1910)
Hilarity Rag (1910)
Quality Rag (1911)
Ragtime Oriole (1911)
Princess Rag (1911)
Climax Rag (1914)
Evergreen Rag (1915)
Prosperity Rag (1916)
Honey Moon Rag (1916)
Efficiency Rag (1917)
Paramount Rag (1917)
Rag Sentimental (1918)
Dixie Dimples (1918)
Troubadour Rag (1919)
New Era Rag (1919)
Peace and Plenty Rag (1919)
Modesty Rag (1920)
Pegasus (1920)
Don’t Jazz Me Rag (1921)
Victory Rag (1921)
Broadway Rag  (1922)
Calliope Rag (n.1906); täydentänyt Robert Darch (1964)
Muut sävellykset
Valse Venice (1909)
She’s My Girl from Anaconda (1909)
Sweetheart Time (1909); Charles R. Dumarsin kanssa
Heart’s Lodging: Waltz (1910)
Suffragette Waltz (1914)
Take Me Out to the Lakeside (1914); Ida Millerin kanssa
Springtime of Love: Waltz (1918)
The Shimmie Shake (1920); Cleota Wilsonin kanssa
Johan Fredrik Ticklén

Johan Fredrik Ticklén (11. huhtikuuta 1802 Pyhäjärvi – 12. joulukuuta 1844 Raahe) oli suomalainen lääkäri ja kirjastoamanuenssi.
Henkilöhistoria

Ticklénin vanhemmat olivat kappalainen Pietari Ticklén ja Hedvig Elisabeth Bergh ja puoliso vuodesta 1844 Maria Henrietta Gellin. Isänsä kaima kirkkoherra Pietari Ticklén oli hänen veljensä, samoin kuin kappalainen ja runoilija Erik Ticklén.
Ticklén tuli ylioppilaaksi Oulun triviaalikoulusta 1819 ja maisteriksi hänent promovoitiin 1827. Ticklén jatkoi kuitenkin vielä opintoja lääketieteessä. Hänen väitöskirjansa suomen kielessä esiintyvistä lääketieteellisistä käsitteistä oli ensimmäinen alallaan ja sai ehkä pontta Suomalaisen Kirjallisuuden Seurasta, joka kahdentoista perustajan joukkoon Ticklén kuului. Makdollisesti asiaan vaikutti myös, että Ticklén oli ollut vuodesta 1830 yliopiston kirjaston amanuenssi ja sai siitä tukea sanastonsa keruulle. Ticklénin väitöskirja Termini medici in lingua fennica occurrentes esitettiin ja väitös pidettiin kesäkuussa 1832.
Johan Fredrik Ticklén toimi kaupunginlääkärinä Kristiinankaupungissa 1832–1833 ja sitten piirilääkärinä Raahessa 1834–1844, pitäen yhteyttä kollegaansa Kajaanin piirilääkäri Elias Lönnrotiin ja avustaen myös tämän perustamaa Suomi-aikakauskirjaa. Ticklén kuoli lavantautiin 42-vuotiaana Raahessa joulukuussa 1844, avioiduttuaan vasta edellisessä kuussa.
Julkaisuja

Termini medici in lingua fennica occurrentes, 1832 (väitöskirja)
Aiheesta muualla

Johan Fredrik Ticklén Biografiasampo.
Fabio Basile

| Mitalit | Mitalit | Mitalit |  |
| --- | --- | --- | --- |
|  Basile ja Italian presidentti Sergio Mattarella |  Basile ja Italian presidentti Sergio Mattarella |  Basile ja Italian presidentti Sergio Mattarella |  |
Maa:  Italia
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | -66 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Kazan 2016 | -66 kg |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Mersin 2013 | -60 kg |  |
|  Pronssia | Tarragona 2018 | -73 kg |  |
Fabio Basile (s. 7. lokakuuta 1994 Rivoli) on italialainen judon olympiavoittaja. Basile edustaa Esercito-seuraa. Hän kilpailee nykyään alle 73-kiloisten sarjassa, aiemmin 66-kiloisissa.
Basile saavutti olympiakultaa alle 66-kiloisten sarjasta vuoden 2016 kesäolympialaisista Rio de Janeirosta. EM-kilpailuista hänellä on yksi pronssi 66-kiloisista vuodelta 2016. EM-kilpailuissa 2020 hän oli 73-kiloisissa viides. Välimeren kilpailuista Basile saavutti pronssia alle 60-kiloisista 2013 ja 73-kiloisista 2018.
Basile saavutti nuorten MM-kilpailuissa pronssia 55-kiloisissa 2010. EM-kilpailuissa hän sai alle 23-vuotiaissa kultaa 66-kiloisissa 2015 ja pronssia 60-kiloisissa 2012, alle 21-vuotiaissa 60-kiloisissa pronssia 2014 ja alle 17-vuotiaissa hopeaa 55-kiloisissa 2010.
Basile on saavuttanut IJF World Tourin kilpailuissa yhden turnausvoiton, kolme kakkossijaa ja kaksi kolmossijaa. Maailmancupeista ja Continental Open -kilpailuista hänellä on yksi voitto ja yksi kolmossija. Hän on voittanut aikuisten tasolla kolme Italian-mestaruutta.
FUD

FUD (Fear, Uncertainty, Doubt) on markkinointitermi, jolla kuvataan uuteen tuotteeseen tai teknologiaan liittyvää epävarmuutta käyttäjien, valmistajien ja instituutioiden mielessä.
Tietotekniikassa se voi olla joidenkin määräävässä markkina-asemassa olevien yritysten tapa pitää markkinat itsellään. Termi on alun perin kehitetty kuvaamaan IBM:n toimintaa, mutta nykyisin Microsoftin toiminnan sanotaan parhaiten vastaavan tätä määritelmää. FUD on keino käyttää enemmän propagandan tyyppistä toimintaa asiakkaiden sitomiseen kuin todellisten tuotteiden markkinointia.
FUD-toiminnalle tyypillistä on se, että kun pienempi innovatiivinen kilpailija julkaisee tuotteen, määräävässä markkina-asemassa oleva yhtiö julkaisee välittömästi aikataulun omasta vastaavasta tuotteesta. Yhtiöllä ei kuitenkaan välttämättä ole mitään aikomusta pitää tuota aikataulua eikä heillä ole ollut todellista tuotekehitystä tuolla alueella ennen aikataulun julkaisua eikä välttämättä vielä tuon jälkeenkään. Julkaisu on kuitenkin riittävä siihen, että suuret asiakkaat toteavat, ettei kannata alkaa käyttää pienemmän valmistajan tuotteita vaan he jäävät odottamaan suuren valmistajan tuotetta.
FUD-taktiikkaan kuuluu myös sen korostaminen, että jos yritys valitsee tuntemattomien toimittajien tuotteita ja projekti epäonnistuu, yrityksen tietotekniikkajohto erotetaan todennäköisemmin kuin jos he olisivat valinneet markkinajohtajien tuotteita. "Ketään ei ole koskaan erotettu sen vuoksi, että he ovat valinneet toimittajan X tuotteet". Ylin johto tuntee nimeltä vain markkinajohtajan ja arvostaa tuttua valintaa.
Joskus myös kilpailijat saadaan huonoon valoon vain herättämällä epämääräisiä epäilyksiä kilpailijan tuotteista. Kaikki huhut ovat eduksi markkinajohtajalle.
Microsoft on tunnustanut käyttävänsä tietoisesti FUD-taktiikkaa julkisuuteen päässeissä niin sanotuissa "Halloween"-dokumenteissa. Microsoft on ilmoittanut, että nämä dokumentit ovat aitoja.